કૃષ્ણ સાથે સંકળાયેલી ચીજોમાં તો એનાં વસ્ત્રો – વસનં – (એનાં વસ્ત્રો તો ખરાં જ પણ તેમાં પડેલી કરચલીઓ – ‘વલિતં‘ને પણ ભૂલ્યા નથી ! ‘વલિત’નો એક અર્થ વાંકું પણ થાય છે…બાંકે બિહારી કૃષ્ણની સૌથી વધુ પ્રચલિત મૂર્તિ કટિભંગ કરેલી છે. આ મરોડમાં શિલ્પનું અત્યંત સુંદર રૂપ પ્રગટતું હોય છે. શંકરની તાંડવનૃત્યની મુદ્રા પણ કાવ્યત્વ ભરેલી છે તે પણ આ ભંગિમાને કારણે); વેણુ કહેતાં વાંસળી ને ‘રેણું’ કહેતાં રજ–ધૂળ; ગુંજા એટલે ચણોઠી જેને રતિ – કામદેવની પત્ની પણ કહી છે ને જે તોલમાપમાં સૌથી નાનું માપ ગણાઈ છે તે, નાનામાં નાના અસ્તિત્વને પણ ન્યાય આપનારી છે ! ઉપરાંત માલા….;